Diari Oficial de la Generalitat Valenciana


Sumari del DOGV 6915, del 03-12-2012 (2012/11507)

RESOLUCIÓ de 19 de novembre de 2012, del Consorci Hospital General Universitari de València (CHGUV), per la qual s'aprova l'oferta d'ocupació pública de 2012.
--------------------------------------------------------------------------------------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/11224


Data del document
:   19-11-2012

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de novembre de 2012, del Consorci Hospital General Universitari de València (CHGUV), per la qual s'aprova l'oferta d'ocupació pública de 2012. [2012/11166]  
La Llei 7/2007, de 13 d'abril, de l'Estatut Bàsic de l'Empleat Públic, regula en els seus títols IV i V els mecanismes d'accés a l'ocupació pública i el contingut essencial de les seues ofertes. D'altra banda, el capítol IV del vigent III Conveni Col·lectiu del CHGUV detalla el règim i els procediments de selecció de personal en l'àmbit de l'organització.  
  
L'article 23 de la Llei 2/2012, de 29 de juny, de pressupostos generals de l'Estat per a l'any 2012, fixa amb caràcter bàsic una seriosa restricció en l'oferta d'ocupació pública de les organitzacions sanitàries del SNS.  
Per la seua banda, el Pla d'Ordenació de Recursos Humans del CHGUV aprovat el 17 d'abril de 2012 (DOCV 25.04.2012) preveu una sèrie de polítiques actives d'ocupació, entre les que es troba la selecció mitjançant oferta pública, vinculades a d'altres com la jubilació ordinària i parcial, i la reducció dels índexs de temporalitat en el marc de les estrictes limitacions pressupostàries.  
Estos compromisos són coherents amb la planificació de la política sanitària de la Generalitat, i coadjuven a una millora de la qualitat de la prestació en salut als ciutadans, en concretar l'oferta de places en dues professions sanitàries.  
Els criteris bàsics d'esta oferta d'ocupació pública han estat objecte de negociació i acord en el si de la Comissió d'Interpretació, Vigilància, Estudi i Aplicació del Conveni Col·lectiu (CIVEA).  
El Consell de Govern del Consorci HGUV, en la sessió del dia 18 d'octubre de 2012, va manifestar la seua conformitat amb la present oferta d'ocupació pública, tal i com es reflexa en l'acta corresponent.  
Com a conseqüència d'allò que s'ha exposat, d'acord amb l'article 70.2 de la Llei 7/2007, i amb les funcions atribuïdes per l'article 13 dels Estatuts del CHGUV (DOCV 29.05.2006), per delegació de l'Acord del Consell de Govern de 12 de desembre de 2003 (DOCV 13.01.2004), esta Presidència del Consorci Hospital General Universitari de València resol:  
  
1. Aprovació de l'oferta d'ocupació pública  
D'acord amb el que es preveu l'article 70 de la Llei 7/2007, de l'Estatut Bàsic de l'Empleat Públic, i en l'article 10 del III Conveni Col·lectiu del CHGUV, s'aprova l'oferta d'ocupació pública 2012 en els termes que s'especifiquen en esta resolució.  
  
2. Distribució de l'oferta d'ocupació pública  
En l'oferta d'ocupació pública s'inclouen places dotades pressupostàriament que no poden ser proveïdes amb els efectius de personal existents, segons la distribució que es detalla en l'annex.  
  
3. Persones amb discapacitat.  
D'acord amb l'article 59 de la Llei 7/2007, en la redacció establida per la Llei 26/2011, s'ha disposat una reserva total de vacants per a ser cobertes entre persones amb discapacitat sempre que superen els processos selectius i acrediten una minusvalidesa igual o superior al 33% i la compatibilitat amb el compliment de les funcions i tasques en els termes que establisquen les respectives convocatòries.  
En les proves selectives s'han d'establir per a les persones que ho sol·liciten, amb grau de discapacitat igual o superior al 33%, les adaptacions i els ajustaments raonables necessaris de temps i mitjans per a la seua realització, per tal assegurar que hi participen en condicions d'igualtat.  
La distribució de les places reservades es detalla en l'annex.  
Les places reservades que queden desertes s'han d'acumular a les de torn lliure.  
  
4. Promoció interna  
Amb l'objectiu de fomentar la promoció interna cal que es convoquen mitjançant el procediment de promoció les places que es detallen en l'annex.  
Les places reservades per a promoció interna que queden desertes s'han d'acumular a les de torn lliure.  
  
5. Planificació de les proves selectives  
5.1. Les convocatòries derivades d'esta oferta s'han de publicar en el Diari Oficial de la Comunitat Valenciana durant el primer trimestre de 2013. Cal que es desenvolupen mitjançant el sistema de concurs oposició i s'han de resoldre en el termini màxim de 18 mesos comptadors des de l'inici del termini de presentació de la sol·licitud de participació en cadascuna d'elles.  
5.2. El contingut dels programes i de les proves en els seus diferents exercicis ha de ser adequat al conjunt de funcions que hagen de desenvolupar-se per cada categoria o especialitat.  
En el torn de promoció interna s'ha d'excloure de les proves selectives tot el bloc de coneixements generals dels corresponents programes.  
Quan la naturalesa dels processos selectius i de les funcions a complir ho permeta, es poden establir proves, programes o mòduls comuns a diferents especialitats o categories.  
5.3. Els processos selectius han d'orientar la seua estructura i realització a la seua racionalització i simplificació, així com a una reducció dels terminis d'execució.  
5.4. Els diferents torns d'accés han de ser objecte de convocatòries unificades.  
  
6. Integració en el Departament de Salut València - Hospital General  
En el marc del conveni administratiu subscrit amb la Generalitat, totes les places objecte de l'oferta d'ocupació pública s'adscriuen al CHGUV, però tenen la consideració de places del Departament de Salut, i impliquen l'obligació de prestació de servicis en l'esmentat àmbit funcional i geogràfic.  
  
7. Publicitat i difusió  
Sense perjudici de la publicació de les convocatòries en el Diari Oficial de la Comunitat Valenciana, estes i els actes de gestió i tràmit de cadascuna d'elles s'ha de publicar amb caràcter informatiu en la pàgina web corporativa .  
  
8. Es faculta a la Direcció de Recursos Humans del CHGUV per a dictar totes les instruccions siguen necessàries per a l'execució d'esta oferta d'ocupació pública.  
  
Esta resolució ha de vigir l'endemà de la seua publicació en el Diari Oficial de la Comunitat Valenciana.  
  
Contra la present resolució, que posa fi a la via administrativa, es pot interposar recurs contenciós administratiu davant dels jutjats contenciosos administratius de la ciutat de València, en el termini de dos mesos, comptadors a partir de l'endemà de la seua publicació, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i amb els articles 14 i 46 de la Llei 29/1998, Reguladora de la Jurisdicció Contenciosa Administrativa.  
Potestativament es pot interposar recurs de reposició davant de la Presidència del CHGUV, en el termini d'un mes comptador des de l'endemà de la seua publicació, de conformitat amb els articles 116 i 117 de la Llei de Règim Jurídic de les Administracions Públiques i del Procediment Administratiu Comú; sense perjudici de la utilització de qualsevol altra via de recurs que s'estime convenient.  
  
València, 19 de novembre de 2012.- El president del CHGUV i conseller de Sanitat: Luis E. Rosado Bretón.  
  
ANEXO / ANNEX  
  
